《隰州杂感 其三》
清代·钱以垲

民居似蜂房，穿壁为营窟。其外低作垣，遥见窗户列。

老翁负薪归，崄巇行䠥𧿁。少妇远汲水，深涧瓦罂挈。

山坡牧牛羊，小心视饮龁。晨驱驴转磨，晚呼鸡栖桀。

即此夸富饶，其余盖藏缺。丰年谷价贱，人仍饱糠麧。

春韭与秋瓜，客至乃特设。风景总萧条，念兹中肠热。

亟宜喔咻之，任诮阳城拙。

作者简介：（?—1732）浙江嘉善人，字蔗山。康熙二十七年进士。初任知县，雍正间累迁少詹事。江浙海水为患，疏请遣官致祭江海之神，褒封爵秩，以示尊崇。官至礼部尚书。卒谥恭恪。有《罗浮外史》、《岭海见闻》。